CELEX: 32011R1253
Language: ro
Date: 2011-12-01 00:00:00
Title: Regulamentul de punere în aplicare (UE) nr. 1253/2011 al Comisiei din 1 decembrie 2011 de modificare a Regulamentelor (CE) nr. 2305/2003, (CE) nr. 969/2006, (CE) nr. 1067/2008 și (CE) nr. 1064/2009 privind deschiderea și modul de gestionare a unor contingente tarifare UE pentru importul de cereale provenite din țări terțe

2.12.2011   
            
            
               RO
            
            
               Jurnalul Oficial al Uniunii Europene
            
            
               L 319/47
            
         REGULAMENTUL DE PUNERE ÎN APLICARE (UE) NR. 1253/2011 AL COMISIEI
   din 1 decembrie 2011
   de modificare a Regulamentelor (CE) nr. 2305/2003, (CE) nr. 969/2006, (CE) nr. 1067/2008 și (CE) nr. 1064/2009 privind deschiderea și modul de gestionare a unor contingente tarifare UE pentru importul de cereale provenite din țări terțe
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1), în special articolul 144 alineatul (1), coroborat cu articolul 4,
   întrucât:
   
               (1)
            
            
               Articolul 1 din Regulamentul (CE) nr. 2305/2003 al Comisiei din 29 decembrie 2003 privind deschiderea și administrarea unui contingent tarifar comunitar pentru importurile de orz din țările terțe (2) a deschis un contingent tarifar anual de 306 215 tone pentru importurile de orz de la codul NC 1003 00.
            
         
               (2)
            
            
               Articolul 1 din Regulamentul (CE) nr. 969/2006 al Comisiei din 29 iunie 2006 privind deschiderea și administrarea unui contingent tarifar comunitar pentru importul de porumb originar din țările terțe (3) a deschis un contingent tarifar anual de 242 074 de tone de porumb de la codurile NC 1005 10 90 și 1005 90 00.
            
         
               (3)
            
            
               Articolul 2 din Regulamentul (CE) nr. 1067/2008 al Comisiei din 30 octombrie 2008 privind deschiderea și gestionarea unor contingente tarifare comunitare pentru grâul comun de altă calitate decât cea superioară provenit din țări terțe și de derogare de la Regulamentul (CE) nr. 1234/2007 al Consiliului (4) a deschis un contingent tarifar anual de 2 989 240 de tone de grâu comun de la codul NC 1001 90 99 de altă calitate decât cea superioară.
            
         
               (4)
            
            
               Articolul 1 din Regulamentul (CE) nr. 1064/2009 al Comisiei din 4 noiembrie 2009 privind deschiderea și modul de gestionare a contingentului tarifar comunitar pentru importul de orz de bere provenit din țări terțe (5) a deschis un contingent tarifar anual pentru importul cantității de 50 000 de tone de orz de bere de la codul NC 1003 00 destinat fabricării de bere învechită în cuve conținând lemn de fag.
            
         
               (5)
            
            
               Acordul sub forma unui schimb de scrisori între Uniunea Europeană și Republica Argentina, în temeiul articolului XXIV alineatul (6) și articolului XXVIII din Acordul General pentru Tarife și Comerț (GATT) din 1994 referitor la modificarea concesiilor din listele de angajamente ale Republicii Bulgaria și ale României în cadrul procesului lor de aderare la Uniunea Europeană (6) (denumit în continuare „acordul”), aprobat prin Decizia 2011/769/UE a Consiliului (7), prevede în principal adăugarea a 122 790 de tone de grâu comun (de calitate medie sau inferioară), a 890 de tone de orz, a 890 de tone de orz de bere și a 35 914 tone de porumb în cadrul contingentelor tarifare respective ale Uniunii.
            
         
               (6)
            
            
               Regulamentul de punere în aplicare (UE) nr. 1006/2001 al Comisiei din 27 septembrie 2011 de modificare a anexei I la Regulamentul (CEE) nr. 2658/87 al Consiliului privind Nomenclatura tarifară și statistică și Tariful vamal comun (8) prevede modificări ale codurilor NC referitoare la cereale, cu intrare în vigoare de la 1 ianuarie 2012.
            
         
               (7)
            
            
               Prin urmare, Regulamentele (CE) nr. 2305/2003, (CE) nr. 969/2006, (CE) nr. 1067/2008 și (CE) nr. 1064/2009 trebuie modificate în consecință.
            
         
               (8)
            
            
               În vederea asigurării unei gestionări administrative eficace a contingentelor, prezentul regulament trebuie să se aplice începând cu 1 ianuarie 2012.
            
         
               (9)
            
            
               Măsurile prevăzute de prezentul regulament sunt conforme cu avizul Comitetului de gestionare a organizării comune a piețelor agricole,
            
         ADOPTĂ PREZENTUL REGULAMENT:
   Articolul 1
   La articolul 1 din Regulamentul (CE) nr. 2305/2003, alineatul (1) se înlocuiește cu următorul text:
   
      „(1)   Se deschide un contingent tarifar de 307 105 tone pentru importul de orz de la codul NC 1003 (număr de ordine 09.4126).”
   
   Articolul 2
   Regulamentul (CE) nr. 969/2006 se modifică după cum urmează:
   
               1.
            
            
               La articolul 1, alineatul (1) se înlocuiește cu următorul text:
               „(1)   Se deschide un contingent tarifar de 277 988 de tone pentru importul de porumb de la codurile NC 1005 10 90 și 1005 90 00 (număr de ordine 09.4131).”
            
         
               2.
            
            
               La articolul 2, alineatul (1) se înlocuiește cu următorul text:
               „(1)   Contingentul se împarte în două subperioade semestriale de 138 994 de tone fiecare, care cuprind următoarele date:
               
                           (a)
                        
                        
                           subperioada nr. 1: de la 1 ianuarie la 30 iunie;
                        
                     
                           (b)
                        
                        
                           subperioada nr. 2: de la 1 iulie la 31 decembrie.”
                        
                     
         Articolul 3
   Regulamentul (CE) nr. 1067/2008 se modifică după cum urmează:
   
               1.
            
            
               La articolul 1, primul paragraf se înlocuiește cu următorul text:
               „Prin derogare de la articolul 135 și articolul 136 alineatul (1) din Regulamentul (CE) nr. 1234/2007, dreptul de import pentru grâul comun de la codul NC 1001 99 00, de altă calitate decât cea superioară definită în anexa II la Regulamentul (CE) nr. 642/2010 al Comisiei (9), este fixat în cadrul contingentului deschis de prezentul regulament.
            
         
               2.
            
            
               La articolul 2, alineatul (1) se înlocuiește cu următorul text:
               „(1)   La data de 1 ianuarie a fiecărui an, se deschide un contingent tarifar de 3 112 030 de tone de grâu comun de la codul NC 1001 99 00, de altă calitate decât cea superioară.”
            
         
               3.
            
            
               La articolul 3, alineatul (1) se înlocuiește cu următorul text:
               „(1)   Contingentul tarifar global de import se împarte în patru subcontingente:
               
                           —
                        
                        
                           subcontingent I (număr de ordine 09.4123): 572 000 de tone pentru Statele Unite;
                        
                     
                           —
                        
                        
                           subcontingent II (număr de ordine 09.4124): 38 853 de tone pentru Canada;
                        
                     
                           —
                        
                        
                           subcontingent III (număr de ordine 09.4125): 2 378 387 de tone pentru celelalte țări terțe;
                        
                     
                           —
                        
                        
                           subcontingent IV (număr de ordine 09.4133): 122 790 de tone pentru toate țările terțe.”
                        
                     
         
               4.
            
            
               La articolul 4 alineatul (2), prima liniuță se înlocuiește cu următorul text:
               
                           „—
                        
                        
                           în cazul subcontingentelor I, II și IV, cantitatea totală deschisă pentru anul și pentru subcontingentul în cauză;”.
                        
                     
         Articolul 4
   La articolul 1 din Regulamentul (CE) nr. 1064/2009, alineatul (1) se înlocuiește cu următorul text:
   
      „(1)   Prezentul regulament deschide un contingent tarifar pentru importul cantității de 50 890 de tone de orz de bere de la codul NC 1003 destinat fabricării de bere învechită în cuve conținând lemn de fag. Acest contingent poartă numărul de ordine 09.0076.”
   
   Articolul 5
   Prezentul regulament intră în vigoare în a treia zi de la data publicării în Jurnalul Oficial al Uniunii Europene.
   Se aplică de la 1 ianuarie 2012.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 1 decembrie 2011.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 299, 16.11.2007, p. 1.
   
      (2)  JO L 342, 30.12.2003, p. 7.
   
      (3)  JO L 176, 30.6.2006, p. 44.
   
      (4)  JO L 290, 31.10.2008, p. 3.
   
      (5)  JO L 291, 7.11.2009, p. 14.
   
      (6)  JO L 317, 30.11.2011, p. 11.
   
      (7)  JO L 317, 30.11.2011, p. 10.
   
      (8)  JO L 282, 28.10.2011 p. 1.
   
      (9)  JO L 187, 21.7.2010, p. 5.”